Krouet e oa bet ar maraton da geñver ar Choarioù olimpek hañv 1896 a oa bet dalchet en Aten (Gres), diwar mennozh ar prederour gall Michel Bréal. Anv a oa da gounaat mojenn ar channader henchresian Pheidippídes en divije redet eus Marathon betek Aten evit degas keloù eus an trec’h ouzh ar Bersed e -490 (kentañ brezel medek). Berr warnañ och erruout en Areopagos e vije aet da Anaon goude bezañ dibunet e gemennadenn. Redet e veze ar gevezadeg war-dro 40xa0km a-raok na voe reolennet he hirder da vat e 1921.